
Cuelyn Wever-Croes 


PROME MINISTER 


Dialuna mainta a tuma luga e yegada tan spera 
di Famia Real. Aruba a sa di duna Rey Willem 
Alexander, Reina Maxima y Prinses Amalia un 
caluroso bon bini. E Famia Real lo ta na Aruba dia [$ 
30 y 31 di januari atendiendo diferente actividad 
rond Aruba, y dia 1 di februari nan lo sali pa Corsou. 


Manera cu a bin ta anuncia den preparacion pa 
ricibi e Rey Willem Alexander, Reina Maxima y 
Prinses Amalia, tin un programa extenso cu a 
wordo prepara pa asina e Famia Real por cera 
experiencia Aruba su cultura mas di cerca. 


Despues di nan yegada e ceremonia oficial 
yamando e Famia Real bon bini a tuma luga na 
Wilhelmina Park cu e ‘erewacht’ di e militarnan. 
Despues di esaki, e Famia Real a cana bay Cas 
Ceremonial di Gobernador di Aruba caminda a tene 
un encuentro, sigui pa un encuentro na Parlamento 
di Aruba. Na caminda pa Parlamento di Aruba 
tabatin cantidad di personanan y muchanan di scol 
presente saludando e Famia Real. Por a mira Rey 
Willem Alexander, Reina Maxima y Prinses Amalia 
dunando muchanan man, saludando e personanan 
y tambe disfrutando di diferente show di canto y 
baile cu a wordo prepara specialmente pa e Famia 
Real su yegada. 


Na e ocasion Prome Minister Evelyn Wever- 
Croes conhuntamente cu Ministernan di Gabinete 
Wever-Croes, tambe tabata presente saludando | 
comunidad. Cada uno a presencia e bunita 
presentacionnan cultural cu tabatin riba henter e 
ruta te na Bestuurskantoor, caminda cu e Famia 
Real a atende un encuentro den Conseho di 
Minister. Di e forma aki a completa e prome parti 
di dia di bishita di Famia Real. 

iemata Maduro 


MINISTER 


Riba dia 24 y 25 di januari, e celebracionnan pa cu Dia di 
Betico a tuma lugar. Por a nota con e gran mayoria di nos 
comunidad a sali fo'i cas pa bay keiro, busca compania di 
famia y amistad, atende actividadnan y contribui na biba 
e cultura di nos Pais riba un dia di union manera Dia di 
Betico. 


Riba dia 24 a tene e tradicional Manifestacion Cultural 
riba Plaza Betico Croes na unda cu e publico presente 
a sa di disfruta di un presentacion unico na honor di nos 
Libertador. Tabata tin tentnan cu un surtido amplio di 
cuminda, bebida y pasa boca di Aruba, algo cu ta hopi 
gusta cerca grandi y chikito. 


disfruta e dia aki cu ta e fecha natalicio di Betico Croes. 


Minister Xiomara Maduro ta gradici pueblo di Aruba, muy 32 
en particular tur esnan cu a organisa actividadnan cu ta | 


contribui na engrandece nos cultura. 'Cultura bo tin cu 
bib'e! Danki pa a haci e dianan aki uno grandi y bunita 
na unda cu e union y positivismo den nos pueblo a sa di 
resalta y prevalece.' 

Dia 25, na tur skina di Aruba tabata tin diferente actividad $ i a 
pa cu e dia aki caminda cu atrobe un multitud grandi a | 

Durante un presentacion na Universidad di Aruba 


MINISTER XI( 


Recientemente, Universidad di Aruba tabata tin un presentacion 
di un estudio haci riba e participacion di hende muhe den 
Carnaval Caribense. E presentacion aki a ser duna pa profesor 
Dr. Dwaine Plaza kende ta un profesor di Sociologia na Oregon 
State University. 


Durante e anochi aki, Dr. Plaza a duna un bista riba e historia 
di hende muhe den Carnaval, tumando ehempel di Trinidad 
caminda cu a ilustra letranan, baile y canto di artistanan 
manera Destra Garcia, Patrice Roberts, Denyse Plummer pa 
menciona algun. Esakinan ta hende muhenan cu atraves di 
añanan a transforma den hende muhenan usando nan poder 
di stem pa manda un mensahe cu nan cancionnan. Sea ta pa 
empodera e hende muhe pa “let loose' manera cu ta wordo 
bisa na Ingles of pa expresa nan opinion riba un problema 
social of politico. 


Tambe, Dr. Plaza a sigui na ilustra e participacion di e ser 
femenino mes den Carnaval, con esaki a cuminsa for di siglo 
18 y con e participacion di hende muhe a transforma durante 
e añanan. A tuma ehempel di festival Caribana cu ta wordo 
organisa na Toronto, Canada caminda cu tin hopi imigrante 
Caribense. Aki por mira con nan a hiba e cultura di Carnaval 
hunto cu nan. Dr. Plaza a duna un bista amplio di su estudio 
y tambe kico tabata e metodonan cu el'a usa pa colecta tur 
informacion. Na final di su presentacion tabata tin un panel 
di discusion na unda cu Minister di Cultura hunto cu otro 
miembronan di nos comunidad a trece nan pensamento y 
opinion personal di locual ta trata e participacion di hende 
muhe den Aruba su Carnaval. Minister Maduro a duna un bista 
di con e tabata p'e pa participa durante añanan den Aruba cu 
Carnaval y con esaki a desaroya di ora cu e tabata chikito pa 
awo. 


Minister Maduro ta gradici Universidad di Aruba pa e invitacion 
pa asina e por a haya e presentacion aki di Dr. Plaza y tambe 
ta gradici pa e oportunidad pa como persona e duna un aporte 
na e discusion aki como un hende muhe cu no solamente ta e 
mandatario encarga cu Cultura, pero tambe como ser femenino 
cu ta participante activo den Carnaval di nos Pais. 

SCOL PREPARATORIO NOS PARAISO A HAYA 
BISHITA DI MINISTER DI CULTURA EN CONEXION 
CU E CELEBRACION DI DIA DI BETICO 


Minister Maduro di Cultura a bishita Scol Preparatorio Nos 
Paraiso na Paradera pa por mira con nos muchanan ta 
prepara pa celebra Dia di Betico. Na yegada di e mandatario, e 
muchanan tabata tin bandera di Aruba den man pa asina duna 
e mandatario un caluroso bon bini na nan scol. Despues tur 
klas a reuni den gymzaal di e scol pa asina Minister Maduro por 
a combersa un rato cu e muchanan riba kende tabata Betico 
Croes y kico tur importante ela haci pa Aruba. E muchanan a 
deleita e mandatario cu un bunita cantica na final dedica na 
Betico Croes. 


Minister Maduro ta gradici directora y tur maestro di Nos Paraiso 
pa tur e enseñansa cu ta wordo brinda na nos muchanan riba e 
pasonan y logronan di Betico Croes na bienestar di comunidad. 
Masha pabien y Feliz Dia di Betico. 

MINISTER MADURO TA FELICITA CUERPO DI 
ADUANA RIBA DIA INTERNACIONAL DI ADUANA 
26 DI JANUARI 2023 


Danki pa e trabou na bienestar di comunidad di Aruba 


Ye ti AS i] n- — Y. SS a = 
È 2 ; " d ; == 
f % MERA ILA , má 
j ES A E IA J V | z 
N! f 4 v \ | 
A k a E - È a 
i a i ES 
4 


z ba e 
A a 
| 


Dia 26 di januari 2023, ta Dia Internacional di Aduana y pa 
e ocasion aki Minister Maduro di Finansa tabata presente na 
e Santo Sacrificio di Misa pa gradici y pidi proteccion pa tur 
Aduanero cu ta traha na bienestar di Pais Aruba. E mainta aki 
a conta cu presencia di Minister President Pik Pisas, Minister 
di Finansa di Corsou Javier Silvania, directora di Aduana di 
Corsou y representantenan di Aduana di Boneiro, Hulanda y 
Merca. 


Despues di e Santo Sacrificio di Misa a sigui un momento 
di discurso di e sindicatonan, directornan y mandatarionan 
presente. Minister Maduro a hiba palabra pa felicita e Cuerpo 
di Aduana, y tambe pa comparti como un simpel hende algun 
palabra di sabiduria cu tur persona presente. Na final a toca 
turno pa e mandatario encarga cu Aduana, inspecciona e 
peloton di Aduana kendenan despues a marcha pa bay na 
Club San Martin na unda e Aduaneronan por a comparti un 
rato ameno cu otro. E Dia di Aduana a cera cu un dinner na 
unda e Aduaneronan di Aruba, Boneiro, Corsou, Hulanda y 
Merca por a celebra un rato hunto. 

Geoffrey Wever 


MINISTER 

Ministerio di Asuntonan Economico, Comunicacion, Desaroyo 
Sostenibel, den colaboracion cu AWS (Amazon Web Services) 
y Digital Natives of Aruba, lo tin un Motivational Session 
presenta pa AWS pa muchanan entre 12 y 19 afia. E sesion 
aki lo tuma luga na The HUB na San Nicolas pa esnan cu ta 
participa na cursonan di "coding". 


Fundacion Digital Natives of Aruba ta un colectivo di 
Arubianonan digital y inovativo cu ta traha hunto pa trece 
balor pa Aruba. E fundacion ta haci investigacion y desaroya 
solucionnan digital inovativo cu tin e capasidad pa trece balor 
economico pa Aruba, na banda di ta ofrece les di "coding" pa 
mucha y hoben. 


E mision comparti ta pa planta e simia di transformacion digital, 
caminda ta adapta na e ambiente actual di Aruba y cu no ta 
laga ningun Arubiano atras den termino di conocemento digital. 
Transformacion digital lo transforma den un forma di "disrupcion 
digital", caminda cierto trabou ta stop di existi, y otronan ta ser 
crea. Ta importante pa tin educacion colaborativo y inclusivo 


pa temanan digital, y enfoca riba desaroyo di abilidad manera 
resolvimento di problema (problem solving). 


Mayoria di e muchanan asistiendo na e workshop lo ta for di 
San Nicolas mes. Pakico tin un workshop di tecnologia na San 
Nicolas? Ta pa inspira e muchanan den mundo di tecnologia 
y desaroya e idea di haci San Nicolas un Ciudad Tecnologico. 

Minister Geoffrey Wever: 


ECOSISTEMA DIGITAL DI FUTURO TA BASA RIBA 
ESFUERSO DI ENTREPRENEURNAN DI AWE 

Ecosisteman digital exitoso ta depende di e vision, strategia y 
accionnan cu nos tuma como empresario awe. Organisacionnan 
rond mundo ta enfocando riba satisfaccion di cliente y eficiencia 
operacional como nan prioridadnan di negoshi principal. Pa 
logra e metanan aki — y mantene nan den un forma sostenibel 
— negoshinan lo mester haci uzo di aplicacionnan digital. 


Digitalisacion ta hunga un rol clave den bira y keda competitivo, 
operativo y sostenibel. Sin embargo, hopi compania ta 
construyendonanaplicacionnane"formadificil". Transfromacion 
digital por ta abrumador na un nivel organizacional, y esey ta 
especialmente e caso pa start-upnan. Sin embargo, e proceso 
no mester ta desafiante. Tin algun opcionnan disponibel 
manera algun organisacion ta tuma un salto inspira pa construi 
aplicacionnan moderno completamente den Cloud, mientras 
otro ta tuma un enfoke mas Hybrid, cual ta envolvi construi 
y haci uzo di aplicacionnan digital via Cloud., pero tambe tin 
espacio fisico (edificio/oficina) pa empleadonan. 


Segun e "Deloitte's Global State of the Consumer Tracker", 
adultonan Mericano encuesta ta estima di ta gasta entre US$ 
120 pa US$ 130 pa luna pa bienes y servicionan digital, manera 
entretenimento di streaming, wega y aplicacionnan. Tin un 
cantidad di aplicacionnan nobo manera di salud y bienestar 
digital, contenido y experiencia di realidad virtual, educacion 
virtual, criptomoneda y coleccion di artefactonan digital etc. 


Nos ta contento di por tin representante di AWS na Aruba pa 
a presenta na Startups and Entrepreneurship for Economic 
Growth. AWS tambe ta sostene desaroyo di ciencia y 
innovacion door di research and development, unda nan 
AWS Cloud Credits ta sostene investigadornan cu kier 
construi aplicacionnan cientifico, software of otro hermentnan, 
haci prueba di benchmark of prueba di concepto pa evalua 
efectividad di transferi carga di trabou cientifico of set di data. 


"E ecosistema digital di futuro ta basa riba esfuerso di 
entrepreneurnan di awe", minister Wever ta conclui. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes V 


Tur dialuna y diahuebs | 10:00 am 

Minister Geoffrey Wever: 


POR REGISTRA PA CURSO FINANSAS DEN MI 
HOGAR NA SAN NICOLAS 


Despues di e prome curso exitoso na Paradera, registracion ta 
habri pa e curso Finansas den mi Hogar den districto di San 
Nicolas. E curso ta start riba 27 di februari. 


Na Aruba 3 for di 10 hogar ta gasta mas di nan entrada tur 
luna segun sondeo di Banco Central di Aruba. E desaroyo aki 
ta uno preocupante pasobra e ta indica cu cada luna ta un reto 
pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa sa 
ki impacto cada decision financiero tin riba nos cartera y nos 
hogar. 


Meta di e proyecto ta pa nos hendenan ricibi guia y conocemento 
cu por yuda tuma decisionan financiero cu ta beneficia su 
bienestar, den tur districto di Aruba y awor den districto di San 
Nicolas. 


E Proyecto Finansas den mi Hogar a wordo desaroya door 
di Fundacion Plan di Bida. Fundacion Plan di Bida cu su 
presidente sra Paloma Osorio-Tromp tin como mision y vision 
trece conscientisacion den nos comunidad, ofreciendo ayudo 
y guia mustrando e manera pa maneha nos finansa mas 
efectivo. 

Hunto cu Fundacion Plan di Bida lo ofrece un curso como 
apoyo na nos hendenan. E curso ta consisti di 4 sesion cu lo 
enfoka riba con nos por maneha nos finansas cada dia. 


E 4 sesionnan ta: 

e Sesion 1: Mi ta efectivo den mi cas. Con mi por spaar y tambe 
con pa cumpra sin emocion 

e Sesion 2: Mi ta paga mi debe. Kico lo pasa ora mi no por 
paga mi debe mas 

e Sesion 3: Mi ta inverti den mi futuro. Futuro di nos y nos 
yuinan ta importante y con nos por logra nos metanan 

e Sesion 4: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 


Na final di e curso cada cursista lo ricibi un certificado di 
participacion. 


Minister Geoffrey Wever ta invita cada un cu ta desea di 
participa pa hasi esaki pa asina haya e apoyo necesario pa un 
maneho di bo finansas. Registacion ta completamente gratis, 
pero cupo ta limita. 


Pa mas informacion y registracion por tuma contacto 
cu Fundacion Plan di Bida via telefon 5688848 of email 
finansasdenmihogar@gmail.com 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo 


Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO 5, ECOTECH FREEZONE 5 


GREEN WASTE/PALLET a - == F 
BLANCO i DENE g 
VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 


AZETA DI MOTOR, 
HYDROLIC Y GEAR > 


Bo kier haci mas? 


i © RECICLA 

PROHIBI MENOS PREFERA 


RECONOCE BO Il MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

MINISTER 


E tercer edicion ta tuma luga di 9 pa 14 di october proximo 

Diahuebs ultimo, Minister Endy Croes a reuni cu sr. Shurty 
Tremus organisado di exitoso campeonato pa hoben esta 
Baseball in Paradise. Na luna di october di e afia aki ta 
tuma luga di tres edicion di Baseball in Paradise. Fecha di e 
campeonato ta di 9 pa 14 di october proximo. Lo hunga den 
cuatro diferente categoria bou di 12, 14, 16 y 19 afia. Dia 8 
di october ta bay tin un Open Showcase, unda cu 25 scout di 
exterior mayoria di Merca ta bay ta na Aruba. E hobennan cu 
registra pa e evento aki lo wordo mira pa e scoutnan. 


Na final di e competencia e scoutnan ta bay saca dos ekipo di tur 
e talentonan cu nan ta mira cu tin potencial. E hobennan ta bay 
hunga un “prospect game” pa nan por mira nan un biaha mas 
di cerca y asina por crea oportunidad pa e atletanan. Minister 
Endy Croes a indica cu te awor tin 44 ekipo cu a registra di 


cual 14 ta di Aruba, 1 di Canada, 11 di Curagao, 6 di Republica 
Dominicana, 7 di Hulanda y 4 di Mexico. E organisacion ta 
sondeando e posibilidad pa trece algun umpire di exterior. 


Como tambe lo trece un experto na Aruba pa duna tayer di 
“online scoring”. Banda di e veldnan di FFD cu sr. Tremus ta 
negociado pa uza; Joe Laveist Sport Park, Pos Chiquito Ballpark 
y Compleho Deportivo Crismo Angela y Nadi Croes, Baseball 
in Paradise, e organisacion ta reuniendo pa uza extra veld 
durante e siman di e campeonato e.o. veld di Duracell, Centro 
di Bario Noord, Xander Bogaerts Ball Park, Veld di Maria Maai 
y lo reuni tambe cu Flatstone Ballpark. Concluyendo, Minister 
Endy Croes a enfatisa cu e tabata un bon reunion y ta desea 
sr. Shurty Tremus y Future Stars Baseball Academy hopi exito 
cu e preparacionnan pa e di tres edicion Baseball in Paradise. 

Siman pasa, Minister Endy Croes hunto cu sra. Swinda 
Winterdaal, sra. Magda Tromp, sr. Junny Figaroa y sr. Ivan 
Croes a reuni cu sr. Anthony Croes di PlusAccountants. 
Durante e encuentro e mandatario a ricibi presentacion riba 
di e proyecto cu PlusAccountants ta trahando riba dje, den 
cuadro di un di e recomendacionnan di e Doorlichting Rapport. 
E proyecto ta encera pa traha riba un structura hopi mas 
profesional y moderno pa Dienst Publieke Scholen (DPS). 


PlusAccountants a haci e investigacion mas profundo encuanto 
un organogram y/of structura, un modelo nobo unda den futuro 
cercano DPS mester bay traha mucho mas independiente y 
miho pa cu su servicio na entre otro su scol y docentenan. Den 
cuadro di esaki PlusAccountants a duna un presentacion di e 
prome organogram cual ta uno hopi moderno. Concluyendo, 
Minister Endy Croes a expresa cu e tabata un bon presentacion 


Recientemente, Minister di Enseñansa y | 
Deporte Sr. Endy Croes a reuni cu hurista 
prof. Luutsen de Vries. Sr. de Vries ta 
contrata door di Ministerio di Enseñansa y 
Deporte pa traha riba recomendacion 11 di 
e Doorlichting Rapport. Recomendacion 11 | 
tatrata di renobacion diturley di enseñansa 
y traha leynan nobo cu tin mester. Leynan 
cu ta bay modernisa ta e.o. LV di scol 
preparatorio, LV di scol basico y LV di 
scol secundario. Banda di esaki, ta bay 
traha ley nobo pa Enseñansa Profesional, 
Landsverordening Onderwijstoezicht 
(LOT) cu ta rigi pa Inspectie Onderwijs, 
Enseñansa Superior (Hoger Onderwijs) y 
Speciaal Onderwijs. 


Durante e reunion Sr. de Vries a presenta 
tur e trabounan cu e ta haciendo desde 
april di aña 2022, pa asina Minister Endy 
Croes por a haya un bista di esaki. Ta 
planifica pa entrega Directie Wetgeving 
en Juridische Zaken (DWJZ) ley di LOT na april di aña 2023. E 
proximo cu ta planifica pa entrega despues di e ley di LOT ta 


asina por restructura DPS na un manera hopi mas profesional 
pa futuro. 


Ley di Enseñansa Profesional (Beroepsonderwijs). Ta calcula 
cu dentro di 1 aña mas o menos tin tur e leynan modernisa y 
tur e leynan cu falta traha. 

Minister Endy Croes: 


Recientemente, Minister Endy Croes a reuni na Bureau 
Rampenbestrijding Aruba (BRA) cu representantenan di 
Minister di Salud y Turismo Dangui Oduber, representante 
(coordinado di presupuesto) di Minister di Asunto General 
Evelyn Wever-Croes, Departamento di Finansas, Dienst 
Openbare Werken (DOW) pa trata un punto en comun den 
agenda. Durante e reunion a dialoga tocante renobacion di e 
vloer di Centro Deportivo Betico Croes na Santa Cruz, mirando 
cu e vloer unda cu ta practica deporte no ta den bon condicion. 
Durante pandemia Aruba Sport Unie (ASU) a huur Gobierno di 
Aruba Centro Deportivo Betico Croes pa varios siman, cual ta 
acorda cu Gobierno di Aruba ta para responsabel pa cualkier 
daño. Pues, Gobierno di Aruba hunto cu stakeholders ta den 
proceso pa inicia e renobacion di vloer di Centro Deportivo 
Betico Croes. 


Recientemente, Minister Endy 
Croes a reuni cu Sr. Gildward 
Maduro, kende ta e persona 
encarga cu e Proyecto di Data. A 
base di recomendacion uno (1) di 
e Doorlichting Rapport a inicia e 
proyecto aki den e luna di april di aña 
2022. Sr. Maduro ta trahando riba | 
e sistema di Leerlingvolgsysteem | 
(LVS) pa tur scol di Dienst Publieke 
Scholen (DPS) na Aruba y conecta 
tur riba un solo sistema via “cloud”. 


Sr. Maduro a papia tocante e trabou 
cu e ta haciendo y pa ki tempo ta 
planifica pa tur 20 scol di DPS ta 
riba un solo sistema. E siguiente 
stap ta pa entrega e datonan na 
Departamento di Enseñansa pa 
asina tur 85 scol na Aruba ta riba un 
solo sistema, esta ‘Open Emis'. Ta 
planifica cu pa maart di aña 2023 tur scol di DPS lo ta riba un 


solo sistema den “cloud”. Mientrastanto, Minister Endy Croes 
ta sigui evalua e proceso. 

Ana 2022 lo pasa pa historia como un aña caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 

